LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 197**

**2021.gada 11.maijā plkst.10.00**

Videokonferences formātā

Sēdē piedalās:

**komisijas deputāti:**

**Juris Rancāns**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Vita Anda Tērauda**

**Atis Zakatistovs**

**uzaicinātās personas:**

* Finanšu ministrijas Finanšu tirgus politikas departamenta juriste **Liene Jenerte**
* Finanšu un kapitāla tirgus komisijas Juridiskās daļas vadītājs **Guntis Cerbulis**
* Finanšu un kapitāla tirgus komisijas Naudas atmazgāšanas novēršanas un sankciju departamenta Atbilsta un regulējuma daļas vecākā juriskonsulte **Andra Lakstīgala**
* Latvijas Bankas Juridiskās pārvaldes vadītāja **Ilze Posuma**
* Latvijas Bankas padomes padomnieks **Edvards Kušners**
* Finanšu izlūkošanas dienesta Personāla vadības un juridiskās nodaļas vadītāja vietniece **Dace Vītola**
* Iekšlietu ministrijas parlamentārā sekretāre **Signe Bole**
* Aizsardzības ministrijas valsts sekretārs **Jānis Garisons**
* Aizsardzības ministrijas parlamentārā sekretāre **Baiba Bļodniece**
* Aizsardzības ministrijas valsts sekretāra vietnieks, politikas direktors **Jānis Karlsbergs**
* Aizsardzības ministrijas Krīzes vadības departamenta direktors **Vitālijs Rakstiņš**
* Aizsardzības ministrijas Krīzes vadības departamenta direktora vietnieks **Edgars Svarenieks**
* Aizsardzības ministrijas pārstāve **Ieva Rubļevska**
* Aizsardzības ministrijas pārstāve **Vera Solovjova**
* Ekonomikas ministrijas parlamentārais sekretārs **Jurģis Miezainis**
* Ekonomikas ministrijas Juridiskā departamenta direktors **Kaspars Lore**
* Ekonomikas ministrijas Juridiskā departamenta Tiesiskā nodrošinājuma nodaļas vadītājs **Haralds Skarbnieks**
* Ekonomikas ministrijas Juridiskā departamenta Tiesiskā nodrošinājuma nodaļas juriste **Agnese Bugaja**
* Tieslietu ministrijas valsts sekretāra vietniece **Laila Medina**
* Valsts prezidenta padomnieks tiesību politikas jautājumos **Jānis Pleps**
* Iekšlietu ministrijas Nozares politikas departamenta vecākā referente **Irina Porošina**
* Valsts drošības dienesta priekšnieka vietnieks **Ēriks Cinkus**
* Nacionālās drošības komisijas priekšsēdētājs **Māris Kučinskis**
* Labklājības ministrijas Sociālās apdrošināšanas departamenta vecākā eksperte **Daiga Kudiņa**
* Labklājības ministrijas Sociālās politikas plānošanas un attīstības departamenta direktore **Diāna Jakaite**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, K.Bumbiere, M.Veinalds, E.Kalniņa.**

**Sēdi vada:** komisijas priekšsēdētājs J.Rancāns

**Sēdi protokolē:** E.Kalniņa

**Sēdes veids:** atklāta

Darba kārtība:

**1. Grozījums Apsardzes darbības likumā (985/Lp13) 1. lasījums.**

**2. Grozījums Ieroču aprites likumā (989/Lp13) 1. lasījums.**

**3. Grozījums Latvijas Republikas Zemessardzes likumā (991/Lp13) 1. lasījums.**

**4. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (996/Lp13) 1. lasījums.**

**5. Grozījumi Nacionālās drošības likumā (972/Lp13) 2. lasījums.**

**6. Grozījumi Nacionālās drošības likumā (692/Lp13) 3. lasījums.**

**7. Grozījumi Mobilizācijas likumā (691/Lp13) 3. lasījums.**

**8. Grozījumi likumā “Par ārkārtējo situāciju un izņēmuma stāvokli” (690/Lp13) 3. lasījums.**

**9. Dažādi.**

**J.Rancāns** atklāj sēdi un informē par izskatāmo darba kārtību un uzaicinātajām amatpersonām. Tālāk informē, ka pirmie 4 likumprojekti ir saistīti ar likumprojektu par grozījumiem Latvijas Bankas likumā. Piedāvā runāt uzreiz par visiem likumprojektu paketē ietilpstošajiem likumprojektiem, kā arī noteikt vienu referentu un vienādu priekšlikumu izskatīšanas termiņu.

**1. Grozījums Apsardzes darbības likumā (985/Lp13) 1. lasījums.**

**2. Grozījums Ieroču aprites likumā (989/Lp13) 1. lasījums.**

**3. Grozījums Latvijas Republikas Zemessardzes likumā (991/Lp13) 1. lasījums.**

**4. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (996/Lp13) 1. lasījums.**

J.Rancāns dod vārdu likumprojekta autoriem – Finanšu ministrijas pārstāvim.

L.Jenerte informē par ministrijas izstrādātajiem grozījumiem likumprojektos, kas ir saistīti ar Latvijas Bankas jaunā likumprojekta paketi (kopā – 27 projekti). Tie ir tehniska rakstura grozījumi. Galvenā būtība – pirmajos 3 likumprojektos ir mainīta atsauce no “Latvijas Bankas Aizsardzības pārvaldes” uz “Latvijas Banku”, bet 4.likumprojektā – 7 tehniska rakstura grozījumi – aizstāts FKTK nosaukums ar Latvijas Bankas nosaukumu, kā arī ir izslēgti vārdi “normatīvie” attiecīgajos pantos par normatīvajiem noteikumiem, jo Latvijas Bankai nav normatīvo noteikumu – ir Latvijas Bankas noteikumi kā ārējs normatīvais akts. Ir paredzēts, ka grozījumi stāsies spēkā vienlaicīgi ar Latvijas Bankas likumu.

I.Posuma lūdz atbalstīt pavadošās paketes likumprojektus.

L.Millere atbalsta likumprojektu paketē ietilpstošo likumprojektu virzību pirmajam lasījumam, kā arī priekšlikumu iesniegšanas termiņu otrajam lasījumam iesaka noteikt 5 dienas.

*Deputātiem jautājumu un iebildumu par izskatāmo likumprojektu paketi nav.*

J.Rancāns aicina deputātus balsot par likumprojektu paketes atbalstīšanu 1.lasījumam.

*Notiek balsošana*.

*Par – 7 (J.Rancāns, E.Šnore, R.Bergmanis, I.Klementjevs, A.Latkovskis, M.Možvillo, V.A.Tērauda,); pret – nav; atturas – nav; A.Zakatistovs – nav sasniedzams.*

 *Komisija atbalsta likumprojektu paketes virzību 1.lasījumam.*

 **LĒMUMS:**

- konceptuāli atbalstīt likumprojektu “Grozījums Apsardzes darbības likumā" (985/Lp13) un virzīt to izskatīšanai Saeimas sēdē pirmajā lasījumā;

 - konceptuāli atbalstīt likumprojektu “Grozījums Ieroču aprites likumā” (989/Lp13) un virzīt to izskatīšanai Saeimas sēdē pirmajā lasījumā;

 - konceptuāli atbalstīt likumprojektu “Grozījums Latvijas Republikas Zemessardzes likumā” (991/Lp13) un virzīt to izskatīšanai Saeimas sēdē pirmajā lasījumā;

 - konceptuāli atbalstīt likumprojektu “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (996/Lp13) un virzīt to izskatīšanai Saeimas sēdē pirmajā lasījumā;

 - noteikt par referentu R.Bergmani;

 - noteikt priekšlikumu iesniegšanas termiņu otrajam lasījumam – 5 dienas.

J.Rancāns informē, ka tālāk darba kārtībā ir divi likumprojekti par grozījumiem Nacionālās drošības likumā.

**5. Grozījumi Nacionālās drošības likumā (972/Lp13) 2. lasījums.**

**J.Rancāns** informē, ka par izskatāmo likumprojektu priekšlikumi nav saņemti.

**6. Grozījumi Nacionālās drošības likumā (692/Lp13) 3. lasījums.**

J.Rancāns informē, ka par šo izskatāmo likumprojektu saņemti 9 priekšlikumi. Piedāvā iepriekšējo likumprojektu Nr.972/Lp13 pievienot šim likumprojektam, un aicina tos turpmāk izskatīt kopā.

**L.Millere** apstiprina, ka atbilstoši Saeimas kārtības rullim abus likumprojektus iespējams apvienot.

*Deputātiem jautājumu un iebildumu nav.*

**LĒMUMS:**

- atbalstīt un atbilstoši Saeimas kārtības ruļļa 85.panta otrās daļas 2.punktā paredzētajām tiesībām apvienot likumprojektus, iekļaujot šīs tiesību normas (972/Lp13) kā priekšlikumus trešajam lasījumam komisijas lietvedībā esošajā un šodien izskatāmajā likumprojektā “Grozījumi Nacionālās drošības likumā" (692/Lp13), kurā runāts par kritiskajiem pakalpojumiem.

J.Rancāns informē, ka par izskatāmo likumprojektu saņemti 9 priekšlikumi, un aicina tos izskatīt numuru secībā.

**Nr.1** – Saeimas Juridiskā biroja priekšlikums – Papildināt likumprojektu ar jaunu 1. pantu ieteiktā redakcijā.

**J.Rancāns** informē, ka šis priekšlikums jau iepriekš ir atbalstīts, tādēļ pie šī nav jākavējas (atgādina, ka likumprojekts jau iepriekš komisijā ir skatīts, bet tas ticis atlikts vairāku iemeslu dēļ – viens no tiem ir par NDP sastāva paplašināšanu).

*Priekšlikums* ***Nr.1*** *komisijā* ***atbalstīts****.*

**Nr.2** – Tieslietu ministra J.Bordāna priekšlikums – Papildināt likumu ar 14.1 pantu ieteiktā redakcijā.

**J.Rancāns** informē, ka neviens TM pārstāvis neatsaucas, lai komentētu priekšlikumu. Atgādina, ka priekšlikuma saturs ir papildināt likumu ar pantu, kurā tiktu noteikta TM kompetence. Būtu jāskata kopsakarībā ar TM 3.priekšlikumu. Informē, ka ir saņemta NDP vēstule šajā jautājumā, kurā atreferēts jautājums par to, ka NDP kopumā uzskata, ka šī brīža sastāvs ir optimāls – tieslietu ministrs ir aicināts uz NDP sēdēm, kā arī varēs tikt aicināts arī turpmāk.

**L.Millerei** komentē, ka šis ir politiskās izšķiršanās jautājums, jo īpaši par NDP sastāvu. Attiecībā uz 2.priekšlikumu par TM kompetenci – vairāk uzsvars ir uz tām funkcijām, kas ir nepieciešamas un raksturīgas valsts apdraudējuma situācijā, ko konkrētās institūcijas dara. Šīs funkcijas TM veic arī parastos apstākļos, tādēļ runāt par to nav tik būtiski, bet svarīgi ir saprast par nākamo priekšlikumu, vai NDP sastāvs tiek papildināts vai nē, tad arī varēs saprast, vai TM kompetenci ir vērts īpaši izdalīt vai nē.

**J.Rancāns** aicina deputātus balsot šo priekšlikumu.

*Notiek balsošana*.

*Par – 2 (J.Rancāns, E.Šnore,); pret – 3 (I.Klementjevs, V.A.Tērauda, A.Zakatistovs); atturas – 2 (R.Bergmanis, A.Latkovskis); M.Možvillo – nav sasniedzams.*

 *Priekšlikumu Nr.2 komisija neatbalsta.*

**Nr.3** – Tieslietu ministra J.Bordāna priekšlikums – Papildināt 19. panta pirmo daļu ar 10. punktu ieteiktā redakcijā.

**J.Rancāns** aicina deputātus balsot šo priekšlikumu, kas tikko jau izrunāts pie iepriekšējā priekšlikuma.

*Notiek balsošana*.

*Par – 2 (J.Rancāns, E.Šnore,); pret – 3 (I.Klementjevs, V.A.Tērauda, A.Zakatistovs); atturas – 2 (R.Bergmanis, A.Latkovskis); M.Možvillo – nav sasniedzams.*

 *Priekšlikumu Nr.3 komisija neatbalsta.*

**Nr.4** – Aizsardzības ministra A.Pabrika priekšlikums – Nacionālās drošības likuma 22.2 panta otro daļu papildināt ar 4) apakšpunktu ieteiktā redakcijā.

**J.Rancāns** informē, ka šis priekšlikums jau iepriekš ir atbalstīts, tādēļ pie šī nav jāatgriežas.

*Priekšlikums* ***Nr.4*** *komisijā* ***atbalstīts****.*

**Nr.5** – Saeimas Nacionālās drošības komisijas priekšlikums – Papildināt likumprojektu ar 22.4 pantu ieteiktā redakcijā.

**J.Rancāns** informē, ka šis priekšlikums būtu jāskata kopsakarībā ar 6. un 6A.priekšlikumu. Informē, ka ir pēc priekšlikumu iesniegšanas termiņa saņemti aizsardzības ministra A.Pabrika priekšlikumi šajā jautājumā. NDK bija izstrādājusi savu priekšlikumu, kurš ir daļēji atbalstīts, un būs iekļauts 6A.priekšlikumā, kurš jāveido kā komisijas priekšlikums. Dod vārdu AM par 6A.priekšlikumu.

**J.Rancāns** aicina deputātus daļēji atbalstīt 5.priekšlikumu, iekļaujot komisijas priekšlikumā.

*Priekšlikums* ***Nr.5*** *komisijā* ***daļēji atbalstīts*** *komisijas priekšlikumā 6A.*

**Nr.6** – Saeimas Aizsardzības, iekšlietu un korupcijas novēršanas komisijas priekšlikums – Papildināt likumprojektu ar 22.4 pantu ieteiktā redakcijā.

**J.Rancāns** aicina deputātus atbalstīt, ka šis priekšlikums tabulā neparādās, jo tiek veidots precizēts cits komisijas priekšlikums.

*Priekšlikums* ***Nr.6*** *no tabulā* ***neparādās****, jo tiek virzīts cits komisijas priekšlikums (6A).*

**Nr.6A** – Aizsardzības ministra A.Pabrika priekšlikums – Papildināt likumu ar 22.4 pantu ieteiktā redakcijā.

*Saņemts pēc priekšlikumu iesniegšanas termiņa.*

**J.Garisons** informē, ka šis priekšlikums izrunāts ar TM un Saeimas JB, tādēļ rezultātā precizēta redakcija. MK nosaka 4 lietas: 1) kārtību par telpiskām datu kopām; 2) kas no šīs informācijas tiek ierobežots; 3) kam ir piekļuves tiesības šai informācijai; 4) šīs informācijas aprites kārtību.

**L.Millere** komentē, ka atbalsta AM iesniegto 6A.priekšlikumu, kurš top par komisijas priekšlikumu atbalstīšanas gadījumā. Attiecīgi NDK 5.priekšlikums būtu daļēji atbalstīts komisijas 6A.priekšlikumā, bet iepriekšējais AIKNK 6.priekšlikums (kas radies, lai precizētu NDK iesūtīto redakciju) tabulā vairs nebūtu iekļaujams, jo tā vietā būtu cits komisijas priekšlikums.

**J.Rancāns** aicina deputātus atbalstīt šo precizēto komisijas priekšlikumu. Vaicā L.Millerei par priekšlikumu balsošanas secību.

**I.Klementjevs** paziņo, ka balsošanas gadījumā par 5., 6. un 6A.priekšlikumu visos balsojumos atturēsies, bet balsojumu neprasa.

**L.Millere** skaidro, ka sākumā būtu balsojams par 5.priekšlikumu un pēc tam par 6A.priekšlikumu. Vienlaikus skaidro, ka balsojums par šiem trim izskatāmajiem priekšlikumiem nav obligāts (ja vien balsojumu par 5.priekšlikumu nepieprasa kāds no komisijas deputātiem).

 *Priekšlikums Nr.6A komisijā atbalstīts kā komisijas priekšlikums.*

**Nr.7** – Saeimas Juridiskā biroja priekšlikums – Aizstāt likumprojekta 4. pantā ietvertā 9. punkta redakcijā vārdu “licenci” ar vārdiem “speciālo atļauju (licenci)”, kā arī izslēgt pēdējo teikumu.

**L.Millere** informē, ka šis ir redakcionāli precizējoša rakstura precizējums, kā arī ir atbalstīts 1.priekšlikums, tādēļ mainās struktūra.

**J.Garisonam** nav iebildumu.

**J.Rancāns** aicina deputātus atbalstīt šo priekšlikumu.

*Priekšlikums* ***Nr.7*** *komisijā* ***atbalstīts****.*

**Nr.7A** – Aizsardzības ministra A.Pabrika priekšlikums – Papildināt pārejas noteikumus ar 19. punktu ieteiktā redakcijā.

*Saņemts pēc priekšlikumu iesniegšanas termiņa.*

**J.Garisons** lūdz pagarināt pārejas noteikumos noteikto termiņu par mēnesi.

**L.Millere** komentē, ka jautājums ir par to, cik optimāls ir 1.jūlijs, ņemot vērā, ka MK jāizstrādā saturiski jauni noteikumi.

**J.Garisons** piedāvā noteikt termiņu – 2022.gada 1.janvāri.

**L.Millere** precizē, ka 2022.gada 1.janvāris būtu attiecināms uz 22.4 panta spēkā stāšanos, kas ir 7A.priekšlikumā. Interesējas, kas notiek ar 2.lasījumā pieņemto likumprojekta pēdējo pantu, kurā ir runa par 17., 18.pārejas noteikumu, kur figurē 1.jūnijs – vai 1.jūlijs būs labi vai tomēr vajadzētu noteikt garāku termiņu (17.punktā ir deleģējums FKTK, bet 18.punktā – MK).

**J.Garisons** piedāvā noteikt termiņu – 2021.gada 1.septembri.

**V.Rakstiņš** skaidro, ka abi deleģējumi (gan MK, gan FKTK) ir izstrādāti, tādēļ optimistiski skatās arī uz 1.jūliju, bet varētu termiņu paredzēt ar rezervi, nosakot 1.septembri.

**L.Millere** piekrīt, ka labāk būtu 1.septembris (gadījumā, ja noteikumus izdod ātrāk, tad tas arī nav šķērslis, jo ir pateikts, ka “līdz”, tas nozīmē, ka ātrāk var).

**J.Rancāns** aicina deputātus atbalstīt komisijas priekšlikuma veidošanu saskaņā ar iepriekš izrunāto par termiņu precizēšanu.

*Priekšlikums* ***Nr.7A*** *komisijā* ***daļēji atbalstīts****, tiek veidots komisijas priekšlikums, precizējot termiņus.*

**J.Rancāns** informē, ka visi priekšlikumi ir izskatīti, un aicina deputātus balsot par likumprojekta “Grozījumi Nacionālās drošības likumā” (692/Lp13) atbalstīšanu kopumā 3.lasījumam.

 *Notiek balsošana.*

 *Par – 7 (J.Rancāns, E.Šnore, R.Bergmanis, I.Klementjevs, A.Latkovskis, V.A.Tērauda, A.Zakatistovs); pret – nav; atturas – nav; M.Možvillo – nav sasniedzams.*

 *Komisija* ***atbalsta*** *likumprojekta virzību 3.lasījumam.*

 **LĒMUMS:**

 **-** atbalstīt likumprojektu “Grozījumi Nacionālās drošības likumā” (692/Lp13) un virzīt to izskatīšanai Saeimas sēdē trešajā lasījumā.

**7. Grozījumi Mobilizācijas likumā (691/Lp13) 3. lasījums.**

J.Rancāns informē, ka par izskatāmo likumprojektu priekšlikumi nav saņemt, bet ir, kam jāpievērš uzmanība – ir izņēmumi par pilsoņu iesaukšanu aktīvajā dienestā un iedzīvotāju mobilizācijai – iepriekš ir bijuši dažādi papildinājumi, bet nekad nav bijusi runa par Saeimas un Saeimas Administrācijas darbiniekiem, kurus arī varētu neiekļaut šajos pasākumos. Ir sagatavota iespējamā komisijas priekšlikuma redakcija.

L.Millere skaidro, ka JB nav iebildumu.

*Deputāti diskutē par šo jautājumu.*

**J.Garisonam** nav iebildumu. Galvenais, lai būtu paredzēts, ka apstiprināto amatpersonu saraksti tiktu iesniegti Aizsardzības ministrijai.

L.Millere komentē, ka tas ir normāls iestāžu sadarbības jautājums. Pilnīgi loģiski, ka saraksts tiek savlaicīgi aktualizēts un nosūtīts institūcijai, kas īsteno mobilizāciju. Likumā to var nerakstīt – tas ir institūciju sadarbības jautājums un iekšējo normatīvo aktu jautājums.

J.Rancāns piedāvā, ka šāds komisijas priekšlikums varētu tikt veidots.

**J.Rancāns** aicina deputātus atbalstīt komisijas priekšlikuma veidošanu *WhatsApp* iesūtītajā redakcijā (Papildināt likumprojekta 6.pantā paredzētā 14.1panta pirmo daļu ar jaunu 3.punktu šādā redakcijā: “3) Saeimas Administrācijas ģenerālsekretārs un Saeimas Prezidija noteikta amatpersona;” Mainīt turpmāko pirmās daļas punktu numerāciju.).

*Komisija* ***atbalsta****, ka tiek veidots komisijas priekšlikums atbilstoši redakcijai, kāda pieejama WhatsApp grupā.*

**J.Rancāns** aicina deputātus balsot par likumprojekta “Grozījumi Mobilizācijas likumā” (691/Lp13) atbalstīšanu 3.lasījumam.

 *Notiek balsošana.*

 *Par – 7 (J.Rancāns, E.Šnore, R.Bergmanis, I.Klementjevs, A.Latkovskis, V.A.Tērauda, A.Zakatistovs); pret – nav; atturas – nav; M.Možvillo – nav sasniedzams.*

 *Komisija* ***atbalsta*** *likumprojekta virzību 3.lasījumam.*

 **LĒMUMS:**

 **-** atbalstīt likumprojektu “Grozījumi Mobilizācijas likumā” (691/Lp13) un virzīt to izskatīšanai Saeimas sēdē trešajā lasījumā.

**8. Grozījumi likumā “Par ārkārtējo situāciju un izņēmuma stāvokli” (690/Lp13) 3. lasījums.**

J.Rancāns informē, ka par izskatāmo likumprojektu priekšlikumi nav saņemti.

L.Millerei ir precizējošs jautājums AM – attiecībā uz likumprojekta 2.pantu par likuma 17.panta papildināšanu ar jauniem punktiem – runa ir par 22.punktu. Jautājums, vai šajā regulējumā ir domāts neiekļaut valsts speciālās pensijas, tad tādā gadījumā norma ir kārtībā, bet, ja tas būtu attiecināms arī uz šāda veida izmaksām, tad tas šajā normā būtu precizējams.

J.Garisons atbalsta šo precizējumu un regulējumā iekļaut iztrūkstošās valsts speciālās pensijas.

L.Millere formulē redakciju – “17.panta pirmajā daļā: Papildināt 22.punktu pēc vārdiem “sociālās apdrošināšanas pensiju” ar vārdiem “speciālo valsts pensiju”.

J.Rancāns aicina deputātus atbalstīt komisijas priekšlikuma veidošanu JB iepriekš nosauktajā redakcijā.

*Komisija* ***atbalsta****, ka tiek veidots komisijas priekšlikums atbilstoši redakcijai, kādu iepriekš nosauca JB.*

**J.Rancāns** aicina deputātus balsot par likumprojekta “Grozījumi Mobilizācijas likumā” (691/Lp13) atbalstīšanu 3.lasījumam.

 *Notiek balsošana.*

 *Par – 7 (J.Rancāns, E.Šnore, R.Bergmanis, I.Klementjevs, A.Latkovskis, V.A.Tērauda, A.Zakatistovs); pret – nav; atturas – nav; M.Možvillo – nav sasniedzams.*

 *Komisija* ***atbalsta*** *likumprojekta virzību 3.lasījumam.*

 **LĒMUMS:**

 - atbalstīt likumprojektu Grozījumi likumā “Par ārkārtējo situāciju un izņēmuma stāvokli” (690/Lp13) un virzīt to izskatīšanai Saeimas sēdē trešajā lasījumā.

**9. Dažādi.**

I.Klementjevs vēlas noskaidrot, kā komisija turpmāk redz situāciju ar pandēmiju, ar noteiktajiem ierobežojumiem. Vēlas zināt, kas gaidāms tuvākajā nākotnē.

J.Rancāns deputātiem atgādina, ka ārkārtējā situācija patlaban nav izsludināta, tādēļ katru trešdienu šie jautājumi netiks skatīti. Kas attiecas uz Covid-19 infekcijas izplatības pārvaldības likumu – tas praktiski katru nedēļu tiek vērts vaļā. Komisijā jau nākamajā nedēļā par to visu atkal būs jārunā (aktuālā situācija, tendences). Tuvākajā laikā atsevišķi netiks rīkotas komisijas sēdes par šiem jautājumiem, bet pie konkrētajiem likumprojektu pirmajiem lasījumiem gan ar šo situāciju iepazīsimies.

I.Klementjevs akcentē sporta pasākumu organizēšanu – varētu rast iespēju cilvēkiem pulcēties ārā. Aicina pieiet šiem jautājumiem saprātīgi.

J.Rancāns komentē, ka arī par to noteikti tiks runāts.

J.Rancāns pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 11.05.

Komisijas priekšsēdētājs J.Rancāns

Komisijas sekretārs E.Šnore